Αγία Παρασκευή (Ναός : Γερμασόγεια--Κύπρος)
Churches--Cyprus
Εκκλησίες--Κύπρος
Saint Paraskevi (Church : Yermasoyia--Cyprus)
Η εκκλησία της Αγίας Παρασκευής βρίσκεται στο κέντρο του παραδοσιακού πυρήνα του Δήμου Γερμασόγειας σε μικρή απόσταση από το κτήριο του Δήμου Γερμασόγειας. Είναι κτισμένη σε επίπεδο τεμάχιο το οποίο περιβάλλεται από δρόμους στην ανατολική, την νότια και δυτική πλευρά του Η εκκλησία ανήκει στον χαρακτηριστικό τύπο της μονόκλιτης βασιλικής χωρίς τρούλο που αναπτύχθηκε στην Κύπρο προς το τέλος της Τουρκοκρατίας με αρχές της Αγγλοκρατίας. Στην Ν/Α γωνία φέρει περίτεχνο πετρόκτιστο ,σκαλιστό καμπαναριό. Οι εξωτερικές περιμετρικές τοιχοποιίες της εκκλησίας είναι όλες κτισμένες με πέτρα Λεμεσού και έχουν πάχος περίπου 150 εκ. Το εξωτερικό φύλλο της τοιχοποιίας τόσο στις αντηρίδες όσο και στις εσοχές είναι όλο από πελεκητή πέτρα. Εξωτερικά στην βόρεια και νότια τοιχοποιία υπάρχουν 6 πυλώνες οι οποίοι στηρίζουν αντίστοιχα εσωτερικά ενισχυτικά τόξα εις τρόπο ώστε η οροφή της εκκλησίας (οξυκόρυφη καμάρα) να χωρίζεται σε 5 φατνώματα τα οποία γεφυρώνονται με σταυροθόλια. Η εκκλησία έχει 3 δίφυλλες ξύλινες εισόδους με ανώφλι καμαρωτό. Μια στο μέσο του Δυτικού, μία στο μέσο του βόρειου και μία στο μέσο του νότιου τοίχου. Έχει επίσης μονόφυλλη ξύλινη θύρα στο Ιερό καθώς και στο πίσω μέρος του νότιου τοίχου από όπου υπάρχει σκάλα προς τον γυναικωνίτη. Περιμετρικά και πάνω από τις 3 εισόδους υπάρχει κορνίζα από πέτρα σκαλιστή με πλούσιο διάκοσμο. Ο φωτισμός της εκκλησίας γίνεται μέσω 6 μεγάλων παραθύρων, 3 στη νότια και 3 στη βόρεια όψη, 3 παραθύρων στην κόγχη του Ιερού Βήματος και ενός παραθύρου στη δυτική πλευρά, στο ύψος του γυναικωνίτη. Όλα τα παράθυρα έχουν πλαίσια από πελεκητή πέτρα και κορνίζα τριγωνική στο άνω μέρος. Αποτελούνται από δίφυλλα ξύλινα τζαμπλίκια. Εξωτερικά φέρουν μεταλλικές σιδεριές ασφαλείας με διάκοσμο. Στο δυτικό τοίχο υπάρχουν 4 κυκλικά παράθυρα με σιδεριές ασφαλείας σε ακτινοειδές σχήμα. Η κόγχη του Ιερού Βήματος είναι τρίπλευρη (μισό εξάγωνο). Η εκκλησία έχει στη δυτική πλευρά γυναικωνίτη ο οποίος είναι κατασκευασμένος από διακοσμημένα επιζωγραφισμένα ξύλα. Στηρίζεται σε πέτρινο ενισχυτικό τόξο. Η ανάβαση προς τον γυναικωνίτη γίνεται μέσω 2 μαρμάρινων σκαλών, μια στη Ν/Δυτική και μια στη Β/Δυτική γωνία της εκκλησίας. Η στέγη της εκκλησίας αρχικά ήταν σχήματος καμάρας με 3 εγκάρσιες καμάρες νότια και 3 βόρεια πάνω από τα σταυροθόλια. Το 1945 κατασκευάστηκε πάνω από την καμάρα, δεύτερη ξύλινη δικλινής στέγη με αντίστοιχα δικλινή εγκάρσια τμήματα πάνω από τα 3 νότια και 3 βόρεια φατνώματα. Εσωτερικά η οροφή χωρίζεται σε 6 φατνώματα από 5 ενισχυτικά τόξα τα οποία φέρονται από κιλίβαντες στο βόρειο και νότιο τοίχο. Στα μέτωπα των σταυροθολίων υπάρχουν καμαρωτά παράθυρα σφραγισμένα με πέτρινα θωράκια τα οποία έχουν κυκλικές οπές με γυαλί (4 στο νότιο, 4 στο βόρειο τοίχο και 3 στην κόγχη του Ιερού). Εσωτερικά η εκκλησία είναι σχεδόν πλήρως αγιογραφημένη. Οι παραστάσεις ανήκουν στον Κύπριο αγιογράφο Γεώργιο Γεωργίου. Η αγιογράφηση ξεκίνησε το 1971 και συνεχίζεται μέχρι σήμερα. Την εσωτερική διακόσμηση της εκκλησίας συμπληρώνουν το περίτεχνο ξυλόγλυπτο τέμπλο και ο ξυλόγλυπτος άμβωνας στο μέσο του βόρειου τοίχου. Στην δυτική εξωτερική πλευρά της εκκλησίας δίπλα (νότια) από τη δυτική είσοδο υπάρχει εσοχή με ψηφιδωτή εικόνα της Αγίας Παρασκευής. ΕΜΒΑΔΟΝ ΚΤΗΡΙΟΥ: Ισόγειο: 365 τ.μ., Γυναικωνίτης : 89 τ.μ. ΧΡΟΝΟΣ ΑΝΕΓΕΡΣΕΩΣ ΤΟΥ ΚΤΗΡΙΟΥ : Ως αναγράφεται σε επιγραφή που υπάρχει πάνω από τη νότια είσοδο, η ανέγερση της εκκλησίας ξεκίνησε από το 1898 και τελείωσε το 1904.
Holy Metropolis of Limassol
Ιερά Μητρόπολη Λεμεσού
Library of Cyprus University of Technology
Digital Heritage Research Lab of Cyprus University of Technology
1898
Απαγορεύεται η δημοσίευση ή αναπαραγωγή, ηλεκτρονική ή άλλη χωρίς τη γραπτή συγκατάθεση του δημιουργού.
Image
Άγιος Ηρακλείδιος (Ναός : Ζακάκι--Κύπρος)
Saint Heraklidiou (Church : Zakaki--Cyprus)
Το μικρό αυτό παρεκκλήσιο είναι κτισμένο επί της Λεωφόρου Φραγκλίνου Ρούσβελτ στη Λεμεσό στην περιοχή Τσιφλικούδια. Στον χώρο αυτό υπήρχαν ερείπια μικρού πρωτοχριστιανικού ναού. Ο ναίσκος είναι μονόκλιτος καμαροσκέπαστος. Ο σκελετός του είναι από οπλισμένο σκυρόδεμα και οιτοιχοποιίες από πήλινα τούβλα Λεμεσού. Εξωτερικά όλες οι τοιχοποιίες είναι επιχρισμένες με σπρίτς. Η καμάρα είναι κέλυφος οπλισμένου σκυροδέματος επικαλυμένο με πήλινα κεραμίδια βυζαντινού τύπου. Η κόγχη του ιερού είναι ημικυκλική. Καλύπτεται με κάλυφος οπλισμένου σκυροδέματος σε σχήμα τεταρτοσφαιρίου και είναι επίσης επικαλυμένο με πήλινα βυζαντινού τύπου κεραμίδια. Το παρεκκλήσιο έχει δύο κύριες εισόδους, μία στο μέσο του νότιου και μία στο μέσο του δυτικού τοίχου. Είναι δίφυλες ξύλινες με τοξοτό ανώφλι.
Αγία Βαρβάρα (Ναός : Ζακακί--Κύπρος)
Saint Varvara (Church : Zakaki--Cyprus)
Το Παρεκκλήσιο βρίσκεται λίγα μέτρα βορειότερα από την κεντρική εκκλησία της Κοινότητας Ζακακίου, είναι κτισμένο στο ίδιο τεμάχιο με αυτή και είναι αφιερωμένο όπως και η κεντρική εκκλησία στην Αγία Βαρβάρα. Είναι μονόκλιτος ξυλόστεγη βασιλική. Οι τοιχοποιίες του κτηρίου είναι από πέτρα Λεμεσού, η οποία εξωτερικά είναι εμφανής και είναι χωλιασμένη κατά τον παραδοσιακό τρόπο. Η στέγη είναι δίρριχτη ξύλινη και είναι επικαλυμμένη με πήλινα κεραμίδια γαλλικού τύπου. Η κόγχη του Ιερού είναι πεντάπλευρη. Το τεταρτοσφαίριό της είναι πέτρινο κέλυφος, επικαλυμμένο με πήλινα κεραμίδια πορτογαλικού τύπου. Στη νότια πλευρά, σε όλο το μήκος της εκκλησίας, υπάρχει καλυμμένη στοά. Η κάλυψή της είναι μονόκλιτη ξύλινη στέγη η οποία ξεκινά κάτω από το γείσο της νότιας στέγης και καταλήγει σε οριζόντια ξύλινη δοκό την οποία υποβαστάζουν 5 ξύλινοι στύλοι. Στο κέντρο του μήκους της ανωτέρω στέγης διαμορφώνεται αέτωμα με 2 εγκάρσιες στέγες για να τονιστεί η πορεία προς την ανατολική είσοδο. Στη νοτιοανατολική γωνία της εκκλησίας υπάρχει μικρό πέτρινο καμπαναριό. Αποτελεί συνέχεια του νότιου τοίχου. Πάνω από τον τοίχο συνεχίζουν 2 τετράγωνες πέτρινες κολόνες οι οποίες στέφονται με αψίδα επίσης δομημένη με πέτρα. Η εκκλησία έχει 2 κύριες εισόδους, μια στο μέσο του νότιου τοίχου και μια στο μέσο του δυτικού τοίχου. Είναι δίφυλλες ξύλινες θύρες. Πέραν των ανωτέρω 2 θυρών, υπάρχει μονόφυλλη ξύλινη θύρα στο νότιο τοίχο του Ιερού Βήματος καθώς επίσης μονόφυλλη ξύλινη θύρα στο πίσω μέρος του νότιου τοίχου. Πέραν των ανωτέρω θυρών, στον φωτισμό της εκκλησίας συμβάλουν και 2 μακρόστενα ξύλινα παράθυρα στο νότιο τοίχο, 1 παράθυρο άνωθεν της δυτικής θύρας, 1 μακρόστενο ξύλινο παράθυρο στο μέσο της αψίδας και μικρό ορθογωνικό παράθυρο στο αέτωμα πάνω από το τεταρτοσφαίριο της κόγχης. Το δάπεδο της εκκλησίας είναι από τετράγωνα μωσαϊκά πλακίδια 2 αποχρώσεων (άσπρο και μαύρο), τοποθετημένα εναλλάξ, σε πλαίσια από μαύρη ή άσπρη λωρίδα, σχηματίζοντας ένα ωραίο μοτίβο. Το Ιερό Βήμα είναι υπερυψωμένο 2 σκαλιά άνωθεν του κυρίως ναού και διαχωρίζεται με ξύλινο σκαλιστό τέμπλο. Στη δυτική πλευρά της εκκλησίας υπάρχει πλάκα γυναικωνίτη, η οποία εκτείνεται σε όλο το πλάτος του δυτικού τοίχου. Η ανάβαση στον γυναικωνίτη γίνεται μέσω σκάλας εσωτερικά στη νοτιοδυτική γωνία της εκκλησίας. Πάνω από το δάπεδο του γυναικωνίτη υπάρχει ξύλινη εξέδρα με 3 βάθρα στα οποία στερεώνονται στασίδια. Στο στηθαίο του γυναικωνίτη, σε ειδική κατασκευή, έχουν εντοιχιστεί τα κλιματιστικά σώματα του συστήματος κλιματισμού (V.R.Vύ. Η εκκλησία είναι κτίσμα των αρχών του περασμένου αιώνα, ως αναγράφεται σε πέτρινη επιγραφή άνωθεν της νότιας εισόδου (1906). Τα εγκαίνιά της σύμφωνα με επιγραφή στον δυτικό τοίχο τελέστηκαν το 1946.
1906
Η εκκλησία είναι κτισμένη σε μεγάλο επίπεδο στο Νοτιοδυτικό άκρο της κοινότητας Ζακακίου στη Λεμεσό. Ανήκει στον ρυθμό της τρίκλιτης Βασιλικής με κεντρικό τρούλο. Ο σκελετός του κτηρίου είναι από οπλισμένο σκυρόδεμα. Οι τοιχοποιίες είναι δομημένες με πέτρα Λεμεσού. Η ανωδομή είναι με πλάκες οπλισμένου σκυροδέματος. Οι στέγες των εγκάρσιων κεντρικών κλιτών είναι δίρριτες και σχηματίζουν σταυρό. Στο σημείο συμβολής των σταυρόσχημων στεγών, ορθώνεται κυκλικό τύμπανο επί του οποίου στηρίζεται ο τρούλος. Όλες οι στέγες είναι επικαλυμμένες με πήλινα κεραμίδια γαλλικού τύπου. Τα κελύφη στο ημισφαίριο τρούλου και στα τρία τεταρτοσφαίρια στις κόγχες Ιερού είναι πλάκες οπλισμένου σκυροδέματος επικαλυμμένες με πήλινα κεραμίδια Βυζαντινού τύπου. Στη βορειοδυτική και νοτιοδυτική γωνία της εκκλησίας υπάρχουν 2 ψηλά καμπαναριά 5 στάσεων. Η τελευταία στάση έχει 2 αψίδες σε κάθε πλευρά (τετράπλευρο σχήμα) με κυκλική κολώνα από μωσαϊκό ενδιάμεσα των δύο αψίδων. Η στέγαση των καμπαναριών γίνεται με δίρριτες στέγες σε σχήμα σταυρού, επικαλυμμένες με πήλινα κεραμίδια γαλλικού τύπου. Το Ιερό Βήμα είναι τρίκογχο. Η κεντρική κόγχη είναι μεγαλύτερη και ψηλότερη με σχήμα πεντάπλευρο ενώ η βόρεια και νότια κόγχη είναι μικρότερες και πιο χαμηλές. Η εκκλησία έχει 3 κύριες εισόδους με στεγασμένα προπύλαια, ανά μια στο μέσο του βόρειου, νότιου και δυτικού τοίχου. Οι θύρες εισόδων είναι δίφυλλες, μεταλλικές με γυαλί και κάγκελο σε ωραίο μοτίβο. Έχουν τοξωτό ανώφλι. Πέραν των τριών αυτών εισόδων υπάρχει και μονόφυλλη θύρα στον νότιο τοίχο του Ιερού. Κάτω από την πλάκα του Ιερού υπάρχει σε όλο το πλάτος της εκκλησίας υπόγειο το οποίο χρησιμοποιείται ως αποθηκευτικός χώρος. Η πρόσβαση προς το υπόγειο γίνεται μέσω στενής μπετονένιας σκάλας η οποία ξεκινά από τη νοτιοανατολική γωνία της εκκλησίας και κατέρχεται κάτω από την βεράντα του Ιερού το οποίο είναι 5 σκαλιά υπερυψωμένο σε σχέση με την αυλή. Το δάπεδο της εκκλησίας εσωτερικά είναι από κυπριακή μωσαϊκή μαρμαρίνη σε χρώμα μπεζ ενώ υπάρχουν σχέδια με μωσαϊκά κόκκινου και μαύρου χρώματος. Το Ιερό Βήμα είναι 3 σκαλιά πιο ψηλά από τον σολέα και χωρίζεται από αυτόν με ξύλινο σκαλιστό τέμπλο. Ο σολέας είναι επίσης υπερυψωμένος 2 σκαλιά σε σχέση με την υπόλοιπη αίθουσα της εκκλησίας. Η εκκλησία έχει στη δυτική πλευρά σε δυο επίπεδα, πλάκες γυναικωνίτη. Η πρώτη πλάκα είναι σε ύψος 4-5 μέτρα περίπου, καλύπτει όλο τον δυτικό τοίχο και επεκτείνεται μέχρι το μέσον του βόρειου και νότιου τοίχου. Σε πιο ψηλό επίπεδο (περίπου στα 8 μέτρα) υπάρχει δεύτερο επίπεδο γυναικωνίτη ο οποίος εκτείνεται σε όλο το μήκος του δυτικού τοίχου. Η ανάβαση στους γυναικωνίτες γίνεται μέσω 2 σκαλών που υπάρχουν στη βορειοδυτική και βορειοανατολική γωνία, κάτω από τις κατόψεις των καμπαναριών. Εσωτερικά η εκκλησία είναι μερικώς αγιογραφημένη. Στην κόγχη ιερού ιστορείται η πλατυτέρα. Η εκκλησία διαθέτει σύστημα κλιματισμού με split unit κλιματιστικά σώματα τοίχου και οροφής. Χρονολόγηση του κτηρίου: Βάσει επιγραφής σε πλάκα αναρτημένη στα νότια προπύλαια, τα εγκαίνια της εκκλησίας τελέστηκαν το 1981 από τον τότε Μητροπολίτη Λεμεσού κ.κ. Χρύσανθο. Η εκκλησία ξεκίνησε να κτίζεται μερικά χρόνια νωρίτερα (1972). Σημερινή κατάσταση του κτηρίου: Το κτήριο της εκκλησίας τυγχάνει συνεχούς και επιμελημένης συντήρησης. Το 2004- 2005 έγινε πλήρης ανακαίνιση του κτηρίου. Εμφανίστηκε και χολιάστηκε η πέτρα στους εξωτερικούς τοίχους, τοποθετήθηκε κεραμίδι στα κελύφη τρούλου και στις κόγχες Ιερού και γενικά έγινε μια εκτεταμένη συντήρηση της εκκλησίας. Σήμερα το κτήριο είναι σε άριστη κατάσταση και δεν αντιμετωπίζει κανένα πρόβλημα. Μέγεθος κτηρίου: Εμβαδόν Ισογείου : 700 τμ Εμβαδόν 1ου γυναικωνίτη : 290 τμ Εμβαδόν 2ου γυναικωνίτη : 80 τμ Εμβαδόν υπογείου : 95 τ.μ.
1972
Church of Saint John the Merciful (Eleimonos)
Άγιος Ιωάννης Ελεήμων (Ναός: Λεμεσός--Κύπρος)
Saint John the Merciful (Church : Limassol--Cyprus)
Η εκκλησία είναι κτισμένη σε μεγάλο επίπεδο τεμάχιο δίπλα από την κεντρική Λεωφόρο Μακαρίου Γ στη Νοτιοδυτική πλευρά της πόλεως Λεμεσού. Είναι κτισμένη σε ρυθμό τρίκλιτης Βασιλικής με κεντρικό τρούλο. Ο σκελετός του κτηρίου είναι από οπλισμένο σκυρόδεμα. Οι τοιχοποιίες είναι δομημένες με πέτρα Λεμεσού. Η ανωδομή είναι με πλάκες οπλισμένου σκυροδέματος. Οι στέγες των εγκάρσιων κεντρικών κλιτών είναι κυλινδρικές και σχηματίζουν σταυρό. Στο σημείο συμβολής των σταυρόσχημων στεγών, ορθώνεται κυκλικό τύμπανο επί του οποίου στηρίζεται ο τρούλος. Όλες οι στέγες είναι επικαλυμμένες με πήλινα κεραμίδια πορτογαλλικού τύπου. Τα κελύφη στο ημισφαίριο τρούλου και στα τρία τεταρτοσφαίρια στις κόγχες Ιερού είναι πλάκες οπλισμένου σκυροδέματος επικαλυμμένες με πήλινα κεραμίδια Βυζαντινού τύπου. Στη βορειοδυτική και νοτιοδυτική γωνία της εκκλησίας υπάρχουν 2 ψηλά καμπαναριά 5 στάσεων. Η τελευταία στάση έχει 2 αψίδες σε κάθε πλευρά (τετράπλευρο σχήμα) με κυκλική κολώνα από μωσαϊκό ενδιάμεσα των δύο αψίδων. Η στέγαση των καμπαναριών γίνεται με ημισφαιρικό κέλυφος οπλισμένου σκυροδέματος επικαλυμμένο με πήλινα κεραμίδια βυζαντινού τύπου. Το Ιερό Βήμα είναι τρίκογχο. Η κεντρική κόγχη είναι μεγαλύτερη και ψηλότερη με σχήμα πεντάπλευρο ενώ η βόρεια και νότια κόγχη είναι μικρότερες και πιο χαμηλές. Η εκκλησία έχει 3 κύριες εισόδους με στεγασμένα προπύλαια, ανά μια στο μέσο του βόρειου, νότιου και δυτικού τοίχου. Οι θύρες εισόδων είναι δίφυλλες, μεταλλικές με γυαλί και κάγκελο σε ωραίο μοτίβο. Έχουν τοξωτό ανώφλι. Πέραν των τριών αυτών εισόδων υπάρχει και μονόφυλλη θύρα στον νότιο τοίχο του Ιερού. Κάτω από την πλάκα του Ιερού υπάρχει σε όλο το πλάτος της εκκλησίας υπόγειο το οποίο χρησιμοποιείται ως αποθηκευτικός χώρος. Η πρόσβαση προς το υπόγειο γίνεται μέσω στενής μπετονένιας σκάλας η οποία ξεκινά από τη νοτιοανατολική γωνία της εκκλησίας και κατέρχεται κάτω από την βεράντα του Ιερού το οποίο είναι 5 σκαλιά υπερυψωμένο σε σχέση με την αυλή. Το δάπεδο της εκκλησίας εσωτερικά είναι από κυπριακή μωσαϊκή μαρμαρίνη σε χρώμα μπεζ ενώ υπάρχουν σχέδια με μωσαϊκά κόκκινου και μαύρου χρώματος. Το Ιερό Βήμα είναι 3 σκαλιά πιο ψηλά από τον σολέα και χωρίζεται από αυτόν με ξύλινο σκαλιστό τέμπλο. Ο σολέας είναι επίσης υπερυψωμένος 2 σκαλιά σε σχέση με την υπόλοιπη αίθουσα της εκκλησίας. Η εκκλησία έχει στη δυτική πλευρά σε δυο επίπεδα, πλάκες γυναικωνίτη. Η πρώτη πλάκα είναι σε ύψος 4-5 μέτρα περίπου, καλύπτει όλο τον δυτικό τοίχο και επεκτείνεται μέχρι το μέσον του βόρειου και νότιου τοίχου. Σε πιο ψηλό επίπεδο (περίπου στα 8 μέτρα) υπάρχει δεύτερο επίπεδο γυναικωνίτη ο οποίος εκτείνεται σε όλο το μήκος του δυτικού τοίχου. Η ανάβαση στους γυναικωνίτες γίνεται μέσω δύο σκαλών που υπάρχουν στη βορειοδυτική και βορειοανατολική γωνία, κάτω από τις κατόψεις των καμπαναριών. Εσωτερικά η εκκλησία είναι μερικώς αγιογραφημένη. Στον τρούλο ιστορείται ο παντοκράτορας στην κόγχη η πλατυτέρα και στα σφαιρικά τρίγωνα οι 4 ευαγγελιστές. Η εκκλησία διαθέτει σύστημα κλιματισμού με split unit κλιματιστικά σώματα τοίχου και οροφής. Βάσει επιγραφής σε πλάκα αναρτημένη πάνω από τη βόρεια είσοδο, τα εγκαίνια της εκκλησίας τελέστηκαν το 1968 από τον τότε χωρεπίσκοπο Αμαθούντος κ.κ. Καλλίνικο. Η εκκλησία ξεκίνησε να κτίζεται μερικά χρόνια νωρίτερα (1963 – 1967). Το κτήριο της εκκλησίας τυγχάνει συνεχούς και επιμελημένης συντήρησης. Το 2002- 2003 έγινε πλήρης ανακαίνιση του κτηρίου. Εμφανίστηκε και χολιάστηκε η πέτρα στους εξωτερικούς τοίχους, τοποθετήθηκε κεραμίδι στα κελύφη τρούλου και στις κόγχες Ιερού και γενικά έγινε μια εκτεταμένη συντήρηση της εκκλησίας. Σήμερα το κτήριο είναι σε άριστη κατάσταση και δεν αντιμετωπίζει κανένα πρόβλημα.
1963
Άγιος Παντελεήμων (Ναός : Λεμεσός--Κύπρος)
Saint Panteleimon (Church : Limassol--Cyprus)
Το παρεκκλήσιο Αγίου Παντελεήμονος υπάγεται στην ενορία Παναγίας Παντανάσσης (καθολικής). Είναι κτισμένο στο προαύλιο του παλαιού νοσοκομείου της πόλεως Λεμεσού. Είναι μονόκλιτος σταυροειδής Βασιλική με κεντρικό τρούλο. Ό σκελετός του κτηρίου είναι από οπλισμένο σκυρόδεμα και οι τοιχοποιίες από τούβλο, σουβά και εξωτερικά υπάρχει γενικά επίχρισμα από σπρίτς σε άσπρο χρώμα. Οι στέγες είναι σταυρόσχημες δίριχτες πλάκες από οπλισμένο σκυρόδεμα και είναι επικαλυμένες με πήλινα χολετρωτά κεραμίδια. Στο σημείο συμβολής των σταυρόσχημων στεγών ορθώνεται οκταγωνικό τύμπανο το οποίο στηρίζει τον τρούλο. Ο τρούλος είναι ημισφαιρικό κέλυφος από οπλισμένο σκυρόδεμα και είναι επίσης επενδυμένος με πήλινα χολετρωτά κεραμίδια. Ο ναΐσκος έχει 3 κύριες εισόδους. Η δυτική είσοδος είναι δίφυλλη μεταλλική και έχει μπροστά της μικρό στέγαστρο από αψιδωτή κατασκευή με 2 μωσαϊκούς κυκλικούς κίονες.
Παναγία (Ναός : Ζανατζιά--Κύπρος)
Panayia (Church : Zanatzia--Cyprus)
ΤΟΠΟΘΕΣΙΑ: Η εκκλησία είναι κτισμένη σε επίπεδο μεγάλο τεμάχιο το οποίο βρίσκεται στη νότια πλευρά της Κοινότητας Ζανατζιάς. ΑΡΧΙΤΕΚΤΟΝΙΚΟΣ ΡΥΘΜΟΣ: Η εκκλησία είναι μονόκλιτος Βασιλική με οξυκόρυφη καμάρα και σταυροθόλια. ΠΕΡΙΓΡΑΦΗ: Οι τοιχοποιίες της εκκλησίας είναι κτισμένες με πέτρα η οποία είναι σουβατισμένη τόσο εσωτερικά όσο και εξωτερικά. Εξωτερικά όλη η εκκλησία είναι επιχρισμένη με χονδρόκοκκο σπριτς. Στο βόρειο και νότιο τοίχο υπάρχουν 4 ζεύγη πυλώνων οι οποίοι αντιστοιχούν εσωτερικά σε καμάρες οι οποίες στηρίζονται σε κιλίβαντες (φουρούσια). Έτσι δημιουργούνται ενδιάμεσα των καμάρων 3 φατνώματα τα οποία γεφυρώνονται με σταυροθόλια. Εξωτερικά δημιουργούνται τριγωνικά αετώματα εγκάρσια προς την διαμήκη καμάρα (Ανατολής – Δύσης). Οι πολυεπίπεδες στέγες που δημιουργούνται είναι επικαλυμμένες με πήλινο κεραμίδι πορτογαλικού τύπου. Η κόγχη του Ιερού είναι πεντάπλευρη. Το κέλυφός της είναι από πέτρα και είναι επικαλυμμένο με πήλινο κεραμίδι πορτογαλικού τύπου. Στη νοτιοανατολική γωνία της εκκλησίας υπάρχει μικρό πέτρινο καμπαναριό. Στη δυτική πλευρά της εκκλησίας έχει γίνει μεταλλική προέκταση (νάρθηκας). Είναι μια κακόγουστη κατασκευή η οποία δεν συνάδει με τον αρχιτεκτονικό χαρακτήρα της εκκλησίας. Η εκκλησία έχει 2 κύριες εισόδους, μια στο μέσο του νότιου και μια στο μέσο του δυτικού τοίχου. Είναι δίφυλλες ξύλινες θύρες. Πέραν των ανωτέρω θυρών υπάρχει και μονόφυλλη θύρα στο νότιο τοίχο του Ιερού. Η εκκλησία είναι μερικώς αγιογραφημένη. Στην κόγχη ιερού ιστορείται η πλατυτέρα. Στον τοίχο πάνω από την δυτική είσοδο υπάρχει μεγάλη παράσταση της κοιμήσεως της θεοτόκου. Τα μέτωπα των σταυροθολίων εσωτερικά είναι αγιογραφημένα με παραστάσεις από τη ζωή του Χριστού. Εσωτερικά το δάπεδο της εκκλησίας είναι από μωσαϊκή μαρμαρίνη. Το Ιερό Βήμα είναι υπερυψωμένο κατά 1 σκαλί και διαχωρίζεται από την υπόλοιπη εκκλησία με ξύλινο σκαλιστό τέμπλο. ΧΡΟΝΟΛΟΓΗΣΗ ΕΚΚΛΗΣΙΑΣ: Βάσει πλάκας που υπάρχει στο μέσο του βόρειου τοίχου η εκκλησία εγκαινιάστηκε το 1928. Φαίνεται όμως ότι η ανέγερση της έγινε αρκετά χρόνια προηγουμένως.
Παναγία (Ναός: Πύργος--Κύπρος)
Panayia (Church : Pyrgos--Cyprus)
Η εκκλησία είναι κτισμένη σε επίπεδο τεμάχιο στον παραδοσιακό πυρήνα του χωριού Πύργος της επαρχίας Λεμεσού. Το τεμάχιο εφάπτεται δρόμου στην ανατολική του πλευρά. ΑΡΧΙΤΕΚΤΟΝΙΚΟΣ ΡΥΘΜΟΣ: Η εκκλησία ανήκει στον χαρακτηριστικό τύπο εκκλησιών που αναπτύχθηκε στην Κύπρο προς το τέλος της Τουρκοκρατίας με αρχές της Αγγλοκρατίας (Καϊμακλιώτικη Αρχιτεκτονική). Είναι ουσιαστικά μονόκλιτος Βασιλική με οξυκόρυφη κεντρική καμάρα και σταυροθόλια. ΠΕΡΙΓΡΑΦΗ ΚΤΗΡΙΟΥ: Οι εξωτερικές τοιχοποιίες της εκκλησίας είναι κτισμένες με πέτρα και έχουν μεγάλο πάχος (1,5 μ.). Στο νότιο και βόρειο τοίχο υπάρχουν πέτρινοι πυλώνες από πελεκητή πέτρα (6 νότια και 6 βόρεια). Επί των πυλώνων εσωτερικά στηρίζονται σε κιλίβαντες (φουρούσια) καμάρες οι οποίες δημιουργούν 6 φατνώματα εγκάρσια προς την οξυκόρυφη καμάρα. Εσωτερικά τα φατνώματα γεφυρώνονται με σταυροθόλια ενώ εξωτερικά έχουμε τριγωνικά αετώματα. Οι πολυεπίπεδες στέγες που δημιουργούνται είναι όλες επενδυμένες με πήλινο κεραμίδι πορτογαλικού τύπου. Η κόγχη του Ιερού είναι πεντάπλευρη και το τεταρτοσφαίριό της είναι επικαλυμμένο με πήλινο κεραμίδι πορτογαλικού τύπου. Στη βορειοανατολική γωνία της εκκλησίας υπάρχει πέτρινο καμπαναριό από λαξευτούς λίθους με πλούσιο διάκοσμο. Το καμπαναριό ανεβαίνει 3 στάσεις πάνω από τη στέγη της εκκλησίας. Εξωτερικά η αυλή της εκκλησίας είναι πλακοστρωμένη με πέτρα περιοχής. Η εκκλησία έχει 3 κύριες εισόδους, μια στο μέσο της Νότιας, μια στο μέσο της Βόρειας και μια στο μέσο της Δυτικής τοιχοποιίας. Οι θύρες είναι δίφυλλες ξύλινες παραδοσιακές με ωραίο σχέδιο. Έχουν τοξωτό ανώφλι και το ημικύκλιο μεταξύ των ξύλινων φύλλων είναι από λωρίδες γυαλιών σε χρώματα κόκκινο, κίτρινο, γαλάζιο και πράσινο και έχει εξωτερικά κάγκελο μεταλλικό με εξαιρετικό σχέδιο. Και στις 3 εισόδους υπάρχουν περιθυρώματα από πελεκητή πέτρα με εξαιρετικά σκαλίσματα. Πέραν των 3 κεντρικών εισόδων υπάρχει μονόφυλλη θύρα στο Νότιο τοίχο του Ιερού καθώς και 1 μονόφυλλη θύρα στη βορειοδυτική γωνία που οδηγεί στην σκάλα προς γυναικωνίτη. Πέραν των θυρών, στον φωτισμό της εκκλησίας συμβάλλουν και οκτώ μεγάλα παράθυρα, 3 στο Νότιο τοίχο, 3 στο Βόρειο, ένα στο μέσο της κόγχης του Ιερού και ένα στη Δυτική πλευρά στο ύψος του γυναικωνίτη. Σε όλα τα ανωτέρω παράθυρα υπάρχουν πλαίσια από πελεκητή πέτρα και μεταλλικές σιδεριές σε ωραίο μοτίβο. Πάνω από τη δυτική είσοδο υπάρχει εγχάρακτη επιγραφή που αναφέρει : «Ο Ναός ούτος ανεγέρθη εκ βάθρων σωτηρίου έτους 1902. ΑΡΧΙΤΕΚΤΩΝ ΗΡΑΚΛΗΣ ΧΑΡΙΚΛΗ ΚΑΪΜΑΚΛΙ». Εσωτερικά η εκκλησία είναι πολύ όμορφη. Το δάπεδο του κυρίως ναού είναι από κυπριακή μαρμαρίνη διαστάσεων 20 Χ 20 εκ. με ωραία μαυρόασπρα μοτίβα. Το Ιερό είναι 3 σκαλιά υπερυψωμένο. Το δάπεδο στο Ιερό είναι από μαύρο γρανίτη. Εξωτερικά η αυλή της εκκλησίας είναι πλακοστρωμένη με πέτρα περιοχής. Η εκκλησία έχει 3 κύριες εισόδους, μια στο μέσο της Νότιας, μια στο μέσο της Βόρειας και μια στο μέσο της Δυτικής τοιχοποιίας. Οι θύρες είναι δίφυλλες ξύλινες παραδοσιακές με ωραίο σχέδιο. Έχουν τοξωτό ανώφλι και το ημικύκλιο μεταξύ των ξύλινων φύλλων είναι από λωρίδες γυαλιών σε χρώματα κόκκινο, κίτρινο, γαλάζιο και πράσινο και έχει εξωτερικά κάγκελο μεταλλικό με εξαιρετικό σχέδιο. Και στις 3 εισόδους υπάρχουν περιθυρώματα από πελεκητή πέτρα με εξαιρετικά σκαλίσματα. Πέραν των 3 κεντρικών εισόδων υπάρχει μονόφυλλη θύρα στο Νότιο τοίχο του Ιερού καθώς και 1 μονόφυλλη θύρα στη βορειοδυτική γωνία που οδηγεί στην σκάλα προς γυναικωνίτη. Πέραν των θυρών, στον φωτισμό της εκκλησίας συμβάλλουν και οκτώ μεγάλα παράθυρα, 3 στο Νότιο τοίχο, 3 στο Βόρειο, ένα στο μέσο της κόγχης του Ιερού και ένα στη Δυτική πλευρά στο ύψος του γυναικωνίτη. Σε όλα τα ανωτέρω παράθυρα υπάρχουν πλαίσια από πελεκητή πέτρα και μεταλλικές σιδεριές σε ωραίο μοτίβο. Πάνω από τη δυτική είσοδο υπάρχει εγχάρακτη επιγραφή που αναφέρει : «Ο Ναός ούτος ανεγέρθη εκ βάθρων σωτηρίου έτους 1902. ΑΡΧΙΤΕΚΤΩΝ ΗΡΑΚΛΗΣ ΧΑΡΙΚΛΗ ΚΑΪΜΑΚΛΙ». Εσωτερικά η εκκλησία είναι πολύ όμορφη. Το δάπεδο του κυρίως ναού είναι από κυπριακή μαρμαρίνη διαστάσεων 20 Χ 20 εκ. με ωραία μαυρόασπρα μοτίβα. Το Ιερό είναι 3 σκαλιά υπερυψωμένο. Το δάπεδο στο Ιερό είναι από μαύρο γρανίτη. Στη δυτική πλευρά της εκκλησίας υπάρχει ξύλινος γυναικωνίτης. Η είσοδος προς τον γυναικωνίτη γίνεται από 1 πόρτα εξωτερικά στη Βορειοδυτική γωνία. Η ανάβαση προς τον γυναικωνίτη γίνεται μέσω σκαλοπατιών που υπάρχουν μέσα στο πάχος του τοίχου στη βορειοδυτική πλευρά.. Στο μέσο του Βόρειου τοίχου υπάρχει ξύλινος σκαλιστός άμβωνας. Η ανάβαση σ΄ αυτόν γίνεται μέσω στενής σκάλας στο πάχος του τοίχου. Ο γυναικωνίτης είναι ξύλινος. Στηρίζεται στο Δυτικό τοίχο και σε ενδιάμεσο ενισχυτικό τόξο από πέτρα. Το στηθαίο και η κοιλιά του είναι επενδυμένα με ξύλινους κετταπέδες. Αντί καθισμάτων υπάρχουν ξύλινα βάθρα σε αμφιθεατρική διάταξη. Αυτή την περίοδο διεξάγονται στην εκκλησία εργασίες αγιογράφησης. Στην κόγχη του Ιερού έχει ιστορηθεί η Πλατυτέρα και αγιογραφείται η καμάρα πάνω από την κόγχη. Το ξυλόγλυπτο τέμπλο της εκκλησίας είναι εξαιρετικό. Φέρει πλούσιο διάκοσμο. Στην Αγία Τράπεζα υπάρχει μπετονένιο κουβούκλιο εξαιρετικής τέχνης. Η εκκλησία διαθέτει σύστημα κλιματισμού με αυτόνομες κλιματιστικές μονάδες ζεστού – κρύου αέρα. ΧΡΟΝΟΛΟΓΗΣΗ ΕΚΚΛΗΣΙΑΣ: Βάσει της επιγραφής πάνω από τη Δυτική είσοδο εξωτερικά, η εκκλησία κτίστηκε το 1902. Βάσει δεύτερης πλάκας που υπάρχει στο βόρειο τοίχο της εκκλησίας, τα εγκαίνιά του τελέστηκαν από τον Μητροπολίτη Πάφου Λεόντιο Γ΄ το 1933. ΕΜΒΑΔΟΝ ΚΤΗΡΙΟΥ: Το ισόγειο έχει εμβαδόν 290 τ.μ. περίπου. Ο γυναικωνίτης έχει εμβαδόν 70 τ.μ. περίπου.
1902
Παναγία (Ναός: Ποταμίτισσα--Κύπρος)
Panayia (Church : Potamitissa--Cyprus)
ΤΟΠΟΘΕΣΙΑ: Η εκκλησία είναι κτισμένη στην Ανατολική είσοδο του χωριού σε επίπεδο μεγάλο τεμάχιο το οποίο εφάπτεται στη βόρεια του πλευρά στον κεντρικό δρόμο του χωριού. Στοιχεία τεμαχίου: Φ/ΣΧ:XLVii/8. Αρ.Τεμ:599 ΤΥΠΟΛΟΓΙΑ : Η εκκλησία είναι μονόκλιτος σταυροειδής Βασιλική με κεντρικό τρούλο. ΠΕΡΙΓΡΑΦΗ: Ο σκελετός του κτιρίου είναι από οπλισμένο σκυρόδεμα . Οι εξωτερικές τοιχοποιίες είναι κτισμένες με μαύρη πέτρα Τροόδους σε συνδυασμό με πήλινο κόκκινο τουβλάκι. Ο τρούλος είναι σχετικά μεγάλος με οκταγωνικό τύμπανο. Το κέλυφος του είναι ημισφαιρικό. Είναι μονωμένος με επαλειφόμενη μεμβράνη πολυουρεθάνης. Πάνω από τα κουφώματα που υπάρχουν στα οκτώ μέτωπα του τυμπάνου του τρούλου υπάρχουν ημικυκλικά φρύδια τα οποία ανεβαίνουν πάνω από το περίγραμμα της βάσης του τρούλλου. Οι στέγες σχηματίζουν σταυρό με κέντρο τον τρούλο. Είναι δικλινής και είναι επικαλυμμένες με πήλινο κεραμίδι γαλλικού τύπου. Η κόγχη του ιερού είναι εσωτερικά ημικυκλική και εξωτερικά τρίπλευρη.Το κέλυφος της αποτελείται από 3 τριγωνικές στέγες αντίστοιχες στις 3 πλευρές και είναι επικαλυμμένο με πήλινο κεραμίδι γαλλικού τύπου. Στην βόρεια πλευρά της εκκλησίας υπάρχει μικρό καμπαναριό το οποίο αποτελείται από δύο κολώνες επενδυμένες με τουβλάκι οι οποίες καταλήγουν σε αψίδα και στο τόξο που δημιουργείται εσωτερικά υπάρχει μεταλλική καμπάνα. Οι κολώνες εξέρχονται 3m πάνω από το βόρειο τοίχο. Η εκκλησία έχει 3 κύριες εισόδους μία στο μέσο του νοτίου, μία στο μέσο του βορείου και μία στο μέσο του δυτικού τοίχου. Είναι ξύλινες δίφυλλες θύρες σε ωραίο σχέδιο. Το ανώφλι τους είναι ημικυκλικό. Το δάπεδο της εκκλησίας εσωτερικά είναι κυπριακό μωσαϊκό με έγχρωμα σχέδια εξαιρετικής τέχνης. Το Ιερό Βήμα είναι υπερυψωμένο κατά 2 σκαλιά από τον υπόλοιπο ναό και διαχωρίζεται από αυτόν με ξυλόγλυπτο σκαλιστό τέμπλο με ωραίες παραστάσεις. Στα μέτωπα του τυμπάνου του τρούλου ( οκταγωνικό ) υπάρχουν μακρόστενα παράθυρα με τοξωτό ανώφλι. Στα ανωτέρω παράθυρα υπάρχουν πέτρινα θωράκια με οπές σε σχήμα σταυρού. Τα υπόλοιπα παράθυρα της εκκλησίας στο επίπεδο του Ισογείου είναι μακρόστενα με τοξωτό ανώφλι. Έχουν διαχωρισμούς με μεταλλικά πλαίσια στα οποία έχουν τοποθετηθεί χρωματιστά γυαλιά. ΧΡΟΝΟΛΟΓΙΑ ΕΚΚΛΗΣΙΑΣ: Σύμφωνα με την πλάκα εγκαινίων που υπάρχει στο βόρειο τοίχο, τα εγκαίνια της εκκλησίας έγιναν στις 12 Νοεμβρίου 1944 από τον Μητροπολίτη Πάφου Λεόντιο. Η εκκλήσία φαίνεται να είναι κτίσμα της περιόδου 1930-1940. ΕΜΒΑΔΟΝ ΕΚΚΛΗΣΙΑΣ : 240 τ.μ.
1930
Church of Panayia Evaggelistria in Lofou
Παναγία Ευαγγελίστρια (Ναός : Λόφου--Κύπρος)
Panayia Evaggelistria (Church : Lofou--Cyprus)
ΤΟΠΟΘΕΣΙΑ: Η εκκλησία είναι κτισμένη σε επίπεδο τεμάχιο στον παραδοσιακό πυρήνα του χωριού Λόφου. Το τεμάχιο εφάπτεται σε λιθόστρωτους δρόμους στη βόρεια, ανατολική και δυτική του πλευρά. Στοιχεία τεμ.: Φ/ΣΧ XLVII PLAN 52 τεμ.539, ΑΡΧΙΤΕΚΤΟΝΙΚΟΣ ΡΥΘΜΟΣ: Η εκκλησία ανήκει στον χαρακτηριστικό τύπο εκκλησιών που αναπτύχθηκε στην Κύπρο προς το τέλος της Τουρκοκρατίας με αρχές της Αγγλοκρατίας (Καϊμακλιώτικη Αρχιτεκτονική). Είναι ουσιαστικά μονόκλιτος Βασιλική με οξυκόρυφη κεντρική καμάρα και σταυροθόλια. ΠΕΡΙΓΡΑΦΗ ΚΤΗΡΙΟΥ: Οι εξωτερικές τοιχοποιίες της εκκλησίας είναι κτισμένες με πέτρα και έχουν μεγάλο πάχος (1,5 μ.). Στο νότιο και βόρειο τοίχο υπάρχουν πέτρινοι πυλώνες από πελεκητή πέτρα (6 νότια και 6 βόρεια). Επί των πυλώνων εσωτερικά στηρίζονται σε κιλίβαντες (φουρούσια) καμάρες οι οποίες δημιουργούν 6 φατνώματα εγκάρσια προς την οξυκόρυφη καμάρα. Εσωτερικά τα φατνώματα γεφυρώνονται με σταυροθόλια ενώ εξωτερικά έχουμε τριγωνικά αετώματα. Οι πολυεπίπεδες στέγες που δημιουργούνται είναι όλες επενδυμένες με πήλινο κεραμίδι πορτογαλικού τύπου. Η κόγχη του Ιερού είναι πεντάπλευρη και το τεταρτοσφαίριό της είναι επικαλυμμένο με πήλινο κεραμίδι πορτογαλικού τύπου. Στη Νοτιοανατολική γωνία της εκκλησίας υπάρχει πέτρινο καμπαναριό από λαξευτούς λίθους με πλούσιο διάκοσμο. Το καμπαναριό ανεβαίνει 3 στάσεις πάνω από τη στέγη της εκκλησίας. Στη Νοτιοδυτική πλευρά της εκκλησίας υπάρχει δεύτερο χαμηλότερο καμπαναριό το οποίο αποπερατώθηκε το 1910. Το ανατολικό (ψηλό) καμπαναριό είχε ακόμα μια στάση η οποία είχε εξαιρετική διακόσμηση. Το κοσμούσαν οκτώ σκαλιστά λιοντάρια και τέσσερις Άγγελοι. Λόγω στατικού προβλήματος του καμπαναριού στα μέσα του περασμένου αιώνα καταργήθηκε η μία στάση και τα λιοντάρια μετακινήθηκαν. Τα τέσσερα σήμερα είναι τοποθετημένα στις κολώνες της ανατολικής εισόδου προς την αυλή. Εξωτερικά η αυλή της εκκλησίας είναι πλακοστρωμένη με πέτρα περιοχής. Η εκκλησία έχει 3 κύριες εισόδους, μια στο μέσο της Νότιας, μια στο μέσο της Βόρειας και μια στο μέσο της Δυτικής τοιχοποιίας. Οι θύρες είναι δίφυλλες ξύλινες παραδοσιακές με ωραίο σχέδιο. Έχουν τοξωτό ανώφλι και το ημικύκλιο μεταξύ των ξύλινων φύλλων είναι από γυαλί και έχει εξωτερικά κάγκελο μεταλλικό με εξαιρετικό σχέδιο. Και στις 3 εισόδους υπάρχουν περιθυρώματα από πελεκητή πέτρα με εξαιρετικά σκαλίσματα. Πέραν των 3 κεντρικών εισόδων υπάρχει μονόφυλλη θύρα στο Νότιο τοίχο του Ιερού καθώς και 2 μονόφυλλες θύρες, μια στη Νοτιοδυτική και μια στη Βορειοδυτική γωνία που οδηγούν στην σκάλα προς γυναικωνίτη. Πέραν των θυρών στον φωτισμό της εκκλησίας συμβάλλουν και οκτώ μεγάλα παράθυρα, 3 στο Νότιο τοίχο, 3 στο Βόρειο, ένα στο μέσο της κόγχης του Ιερού και ένα στη Δυτική πλευρά στο ύψος του γυναικωνίτη. Σε όλα τα ανωτέρω παράθυρα υπάρχουν πλαίσια από πελεκητή πέτρα και μεταλλικές σιδεριές σε ωραίο μοτίβο. Στη μεταλλική σιδεριά στο παράθυρο δυτικά από τη Βόρεια είσοδο υπάρχει στο άνω μέρος μεταλλική χρονολογία 1870. Εσωτερικά η εκκλησία είναι πολύ όμορφη. Το δάπεδο του κυρίως ναού είναι από κυπριακή μαρμαρίνη διαστάσεων 20 Χ 20 εκ. με ωραία μαυρόασπρα μοτίβα. Το Ιερό είναι 2 σκαλιά υπερυψωμένο. Το δάπεδο στο Ιερό είναι επίσης Κυπριακή μωσαϊκή μαρμαρίνη διαστάσεων 20 Χ 20 εκ. αλλά τα μοτίβα είναι έγχρωμα και συνθέτουν μια εξαιρετική εικόνα. Στη δυτική πλευρά της εκκλησίας υπάρχει ξύλινος γυναικωνίτης. Η είσοδος προς τον γυναικωνίτη γίνεται από δυο πόρτες εξωτερικές στη Νοτιοδυτική και στη Βορειοδυτική γωνία. Η ανάβαση προς τον γυναικωνίτη γίνεται μέσω σκαλοπατιών που υπάρχουν μέσα στο πάχος του τοίχου. Στο μέσο του Βόρειου τοίχου υπάρχει ξύλινος σκαλιστός άμβωνας. Η ανάβαση σ΄ αυτόν γίνεται μέσω στενής σκάλας στο πάχος του τοίχου. Μεγάλο μέρος της εκκλησίας είναι αγιογραφημένο. Οι αγιογραφίες ανήκουν στον κύπριο καλλιτέχνη Όθωνα Γιαβόπουλο και είναι της περιόδου 1910 ~ 1919. Η οροφή είναι σε χρώμα γαλανό και είναι διάσπαρτη με χρυσά αστέρια. Στην κόγχη του Ιερού είναι ζωγραφισμένη η Πλατυτέρα ενώ στον κυρίως ναό υπάρχουν παραστάσεις από τη ζωή του Χριστού και της Θεοτόκου. Το ξυλόγλυπτο τέμπλο της εκκλησίας είναι εξαιρετικό. Φέρει πλούσιο διάκοσμο. Στην Αγία Τράπεζα υπάρχει μαρμάρινο κουβούκλιο εξαιρετικής τέχνης. Η εκκλησία διαθέτει σύστημα κεντρικής θέρμανσης με σώματα πετρελαίου. ΧΡΟΝΟΛΟΓΗΣΗ ΕΚΚΛΗΣΙΑΣ: Η εκκλησία με βάση μαρτυρίες ξεκίνησε να κτίζεται το 1854 και αποπερατώθηκε το 1872. Έχει κηρυχθεί ως διατηρητέα οικοδομή από το Τμήμα Διατηρητέων. ΜΕΓΕΘΟΣ ΤΗΣ ΕΚΚΛΗΣΙΑΣ: Η εκκλησία έχει μήκος 30 μ. περίπου και πλάτος 13 μ. Είναι δηλαδή εμβαδού 390 τ.μ. περίπου. Ο γυναικωνίτης έχει εμβαδόν 65 τ.μ. περίπου.
1854